<classify> BENKI Kuu ya Rwanda BNR imeendelea kutoa riba ya kiwango cha asilimia 5.5 kwa ajili ya benki za biashara kwa ajili ya kuimarisha uchumi.Gavana wa BNR, John Rwangombwa alisema lengo la maamuzi hayo ni kuhakikisha kiwango hicho kinabaki kilivyo kutegemea mwenendo wa mfumuko wa bei na misingi mbalimbali.Alisema katika nusu ya kwanza ya mwaka huu, mfumuko wa bei umekuwa wa wastani ya asilimia 2.5 ambapo Agosti ilikuwa asilimia 2.1 huku mfumuko halisi ukiwa asilimia 1.7 katika miezi sita ya mwisho, ikipungua kwa asilimia 1.1 Agosti. Rwangombwa alisema faranga ya Rwanda imepungua kwa asilimia 2.5 dhidi ya Dola ya Marekani mwishoni mwa Agosti mwaka huu, ukilinganisha na asilimia 1.8 na asilimia nane ambayo ilikuwa katika kipindi kama hicho kwa mwaka 2016 na 2017.Kutokana na hali nzuri ya uchumi na mahitaji ya kuendelea kusaidia uchumi wa fedha, kamati ya sera ya fedha imechukua maamuzi ya kuhakikisha kiwango hicho kinaendela kuwepo kwa miezi minane,alisema.Kutokana na kiwango hicho, wanahamasisha benki za biashara kufanya biashara na viwanda kukopa fedha za uwekezaji katika maeneo mbalimbali. Hata hivyo takwimu za sasa zinaonesha kuna upungufu wa waombaji mikopo ambapo kwa jumla mikopo iliyokataliwa inakadiriwa kuwa asilimia 20.4 katika nusu ya mwaka huu.  <topic>: KITAIFA 